Komission asetus (EY) N:o 156/2004, annettu 29 päivänä tammikuuta 2004, päätöksen 90/424/ETY 28 artiklan mukaisesti vertailulaboratorioiden toimintaan myönnettävästä yhteisön taloudellisesta tuesta



Virallinen lehti nro L 027 , 30/01/2004 s. 0005 - 0014



Komission asetus (EY) N:o 156/2004, annettu 29 päivänä tammikuuta 2004, päätöksen 90/424/ETY 28 artiklan mukaisesti vertailulaboratorioiden toimintaan myönnettävästä yhteisön taloudellisesta tuesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1) ja erityisesti sen 28 artiklan 2 kohdan, sekä katsoo seuraavaa: (1) Taloudellista tukea päätöksen 90/424/ETY 28 artiklan mukaisesti saavien yhteisön vertailulaboratorioiden kustannusten hyväksymisperusteet ja kustannusten ilmoittamista ja tilintarkastusten suorittamista koskevat menettelyt on vahvistettu komission asetuksella (EY) N:o 324/2003(2). (2) Yhteisön vertailulaboratoriot ("laboratoriot") avustavat yhteisöä yhteisön eläinlääkintälainsäädännössä vahvistettujen tehtävien ja velvoitteiden suorittamisessa. (3) Tiettyjen laboratorioiden toimintaan myönnettävän yhteisön vuotuisen taloudellisen tuen ("taloudellisen tuen") määrä vahvistetaan vuosittain erityisten eläinlääkintää, eläinten terveyttä ja jäämiä koskevien päätösten mukaisesti. (4) Laboratoriot rahoittavat tällä hetkellä laboratorioiden henkilöstön suorittamiin virkamatkoihin liittyvät kulut tuensaajan yleiskuluista, jotka voivat olla enintään 7 prosenttia toimen tukikelpoisista kuluista. (5) Koska virkamatkat muodostavat yhä suuremman osan edunsaajan yleiskuluista ja koska tietyt virkamatkakulut voidaan kattaa päiväkohtaisen vakiosumman perusteella, kunkin laboratorion vuotuisiin tukikelpoisiin kuluihin olisi luotava erillinen luku. (6) Ottaen huomioon seminaarien kustannukset ja edut, on tarpeen rajoittaa seminaarien osallistujamäärää siten, että kustakin jäsenvaltiosta kutsutaan vain yksi henkilö. Asianmukaisesti perustelluissa tapauksissa voidaan päättää poikkeuksista tähän sääntöön seminaarin järjestämiseen myönnetyn taloudellisen tuen puitteissa. (7) On tarpeen selvittää, mitä kurssia on käytettävä maatalouden euromääräisestä valuuttajärjestelmästä annetussa neuvoston asetuksessa (EY) N:o 2799/98(3) vahvistettujen kansallisena valuuttana toimitettuihin maksupyyntöihin. (8) Yhteisön eläinlääkintälainsäädännön mukaisesti toteutettavien toimintojen osalta on vahvistettava säännöt laboratoriokulujen alustavan budjetin esittämisen yhdenmukaistamiseksi. (9) Koska asetukseen (EY) N:o 324/2003 on tehtävä useita muutoksia, se on korvattava selvyyden vuoksi. (10) Moitteettoman varainhoidon varmistamiseksi hyväksymistä koskevia sääntöjä voidaan noudattaa vuoden 2004 alusta päätettäessä tukikelpoisista kustannuksista kyseisenä vuonna. (11) Varainhoidon valvontaan sovelletaan yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999(4) 8 ja 9 artiklan säännöksiä. (12) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla Alustava budjetti Yhteisön vertailulaboratorioiden ("laboratorioiden") on esitettävä ennen 1 päivää lokakuuta kunakin kalenterivuonna "n" laboratoriokuluja koskeva alustava budjetti yhteisön toimintojen osalta kalenterivuodelle "n + 1". Laboratorioiden on toimitettava alustava budjetti sähköisessä muodossa liitteen I mukaisesti. 2 artikla Tukikelpoisuussäännöt Liitteessä II vahvistettuja hyväksymistä koskevia sääntöjä sovelletaan laboratorioille myönnettävän vuotuisen yhteisön taloudellisen tuen puitteissa henkilökunnasta, tuotantohyödykkeistä, kulutushyödykkeistä sekä näytteiden lähettämisestä vertailukokeisiin aiheutuviin kustannuksiin, virkamatkoihin ja yleiskustannuksiin. 3 artikla Taloudellisen tuen maksaminen laboratorion toimintaa varten Edellyttäen, että hyväksytyt työohjelmat on toteutettu ja että tuensaajat toimittavat komissiolle kaikki tarvittavat tiedot tässä artiklassa säädetyissä määräajoissa, maksetaan taloudellista tukea laboratorion toimintaa varten seuraavasti: a) 70 prosenttia kokonaismäärästä voidaan maksaa ennakkona tuensaajan pyynnöstä; b) loppuosa maksetaan sen jälkeen, kun tuensaaja on esittänyt i) laboratorion johtajan varmentaman rahoituskertomuksen ii) vertailukokeita koskevat todistusasiakirjat sekä iii) teknisen kertomuksen; c) varmennettu rahoituskertomus toimitetaan liitteen III mukaisesti viimeistään taloudellisen tuen myöntämisajanjakson päättymistä seuraavan vuoden maaliskuun 31 päivänä; d) jos c alakohdassa vahvistettua määräaikaa ei noudateta, taloudellisesta tuesta vähennetään 1 päivänä toukokuuta 25 prosenttia, 1 päivänä kesäkuuta 50 prosenttia, 1 päivänä heinäkuuta 75 prosenttia ja 1 päivänä syyskuuta 100 prosenttia. 4 artikla Seminaaria koskevat tukikelpoisuussäännöt 1. Matkakuluihin ja päivärahoihin sovelletaan liitteessä IV vahvistettuja hyväksymistä koskevia sääntöjä korkeintaan seminaarin 30 osanottajan, joista ainakin yhden on oltava jäsenvaltion kutsuma, osalta seminaarin järjestämiseen myönnettävän taloudellisen tuen puitteissa. 2. Poikkeuksista 1 kohtaan voidaan päättää asianmukaisesti perustelluissa tapauksissa tiettyjen laboratorioiden toimintaan myönnettävästä yhteisön vuosittaisesta taloudellisesta tuesta annetun päätöksen mukaisesti. 5 artikla Yhteisön taloudellisen tuen maksaminen seminaarien järjestämistä varten Edellyttäen, että seminaari on järjestetty ja että tuensaaja toimittaa komissiolle kaikki tarvittavat tiedot tässä artiklassa säädetyissä määräajoissa, maksetaan yhteisön taloudellista tukea seminaarien järjestämistä varten seuraavasti: a) 70 prosenttia ennakkona tuensaajan pyynnöstä aikaisintaan kuusikymmentä päivää ennen seminaarin vahvistettua päivämäärää; b) loppuosa maksetaan sen jälkeen, kun komissio on hyväksynyt todistusasiakirjat sekä taloudellisen tuen käyttöä koskevan teknisen kertomuksen; c) todistusasiakirjat toimitetaan liitteen V mukaisesti ja viimeistään kolmen kuukauden kuluttua seminaarin päättymisestä; d) jos c alakohdassa vahvistettua määräaikaa ei noudateta, taloudellisesta tuesta vähennetään 25 prosenttia yhden kuukauden, 50 prosenttia kahden kuukauden, 75 prosenttia kolmen kuukauden ja 100 prosenttia neljän kuukauden viivästymisestä todistusasiakirjojen vahvistettuun jättöpäivään nähden. 6 artikla Todistusasiakirjat 1. Laboratorion teknisen johtajan on säilytettävä oikeaksi todistetut jäljennökset todistusasiakirjoista, kuten laskuista, palkkakuiteista ja osanottajaluetteloista, näytteiden lähettämisestä ja virkamatkoista. 2. Edunsaajan on kirjattava komissiolle ilmoitetut kustannukset kustannuslaskentajärjestelmäänsä ja säilytettävä kaikki todistusasiakirjat viiden vuoden ajan tilintarkastusta varten. Todistusasiakirjat, joilla osoitetaan, että kaikki kulut ja työtunnit ovat korvaushakemuksen mukaisia, on pyynnöstä toimitettava komissiolle. 7 artikla Kansallisena valuuttana toimitettujen maksupyyntöjen osalta käytettävä vaihtokurssi Kuukauden "n" aikana kansallisena valuuttana toimitettujen maksupyyntöjen osalta kurssina käytetään kuukauden "n + 1" kymmenennen päivän kurssia tai sitä edeltävän ensimmäisen noteeratun päivän kurssia. 8 artikla Tilintarkastukset Komissio voi suorittaa tilintarkastuksia asetuksen (EY) N:o 1258/1999 9 artiklan mukaisesti. 9 artikla Kumoaminen Kumotaan asetus (EY) N:o 324/2003. Viittauksia kumottuun asetukseen pidetään viittauksina tähän asetukseen. 10 artikla Voimaantulo ja soveltaminen Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä tammikuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä tammikuuta 2004. Komission puolesta David Byrne Komission jäsen (1) EYVL L 224, 18.8.1990, s. 19, päätös sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1). (2) EUVL L 47, 21.2.2003, s. 14. (3) EYVL L 349, 24.12.1998, s. 1. (4) EYVL L 160, 26.6.1999, s. 103. LIITE I (1 artikla) >PIC FILE= "L_2004027FI.000802.TIF"> >PIC FILE= "L_2004027FI.000901.TIF"> LIITE II (2 artikla) Henkilökunnasta, tuotantohyödykkeistä, kulutushyödykkeistä sekä näytteiden lähettämisestä vertailukokeisiin aiheutuviin kustannuksiin, virkamatkoihin ja yleiskuluihin sovellettavat tukikelpoisuussäännöt 1. Henkilöstö Henkilöstökuluja ovat työsuhteen luonteesta riippumatta ainoastaan yhteisön tehtäviä hyväksytyn työohjelman mukaisesti kokonaan tai osittain suorittamaan nimetylle tieteelliselle, tekniselle ja hallinnolliselle henkilökunnalle sekä jatko-opiskelijoille tosiasiallisesti maksetut palkkakustannukset (palkat, korvaukset, sosiaalimaksut ja eläkemaksut). Kaikki yhteisön tehtäviin käytetty työaika on kirjattava ja varmennettava vähintään 12 kuukauden ja 1600 h/vuosi perusteella. Tehtävän suorittaa hankkeesta vastaava henkilö tai asianmukaisesti valtuutettu vanhempi työntekijä vähintään kerran kuukaudessa. 2. Tuotantohyödykkeet Koneiden tai laitteiden hankinta, leasing-vuokraus tai vuokraus voidaan kirjata välittömiin kuluihin. Koneiden tai laitteiden leasing-vuokrasta tai vuokrasta korvattava osuus ei saa olla korkeampi kuin kulut niiden hankinnasta kokeen ajaksi olisivat. Korvattavat kulut lasketaan seuraavalla kaavalla: >VIITTAUS KAAVIOON> A= koneen tai laitteen käyttöaika hankkeessa kuukausina sen toimituspäivästä lukien. Ainoastaan taloudellisen tuen soveltamisaikana tosiasiallisesti maksetut koneet tai laitteet hyväksytään. B= 60 kuukauden poistoaika (36 kuukautta atk-laitteille, joiden hinta on alle 25000 euroa). C= koneen tai laitteen arvonlisäveroton hinta. D= koneen tai laitteen prosentuaalinen käyttöaste hankkeessa. Tukikelpoisiin kustannuksiin luetaan tuensaajan maksama arvonlisävero, jota ei palauteta. 3. Kulutushyödykkeet Korvausperusteena käytetään kyseisenä aikana aiheutuneita tosiasiallisia arvonlisäverottomia kuluja. Tuensaajan on myös ilmoitettava kunkin hyödykkeen prosenttiosuus laboratorion kulutushyödykkeiden kokonaisbudjetista. Kaikki muut hallinnosta, työmatkoista (muista kuin kohdassa 5 mainituista virkamatkoista) ja sihteeristöstä aiheutuvat kustannukset luetaan yleiskustannuksiin. 4. Näytteiden lähettäminen vertailukokeisiin Korvausperusteena käytetään tositteita vastaan tosiasiallisia arvonlisäverottomia kuluja, jotka ovat aiheutuneet näytteiden lähettämisestä vertailukokeiden yhteydessä. 5. Virkamatkat Laboratorioiden henkilöstön matka- ja oleskelukuluista hyväksyttyyn työohjelmaan sisältyvien virkamatkojen osalta korvataan enintään 5000 euroa. Oleskelu- ja hotellikulut eivät saa ylittää päivärahojen määrää eivätkä yhteisön henkilöstöön sovellettavien hotellikulujen enimmäismääriä. 6. Yleiskustannukset Kiinteämääräinen korvaus, joka on 7 prosenttia kaikkien edellä (kohdissa 1-5) lueteltujen välittömien kulujen perusteella lasketuista tosiasiallisesti korvattavista kuluista, maksetaan automaattisesti. LIITE III >PIC FILE= "L_2004027FI.001102.TIF"> >PIC FILE= "L_2004027FI.001201.TIF"> LIITE IV (4 artikla) SEMINAARIA KOSKEVAT TUKIKELPOISUUSSÄÄNNÖT 1. Matkustaminen seminaaripaikkaan Junamatkan osalta hyväksyttäviä kuluja ovat ensimmäisen luokan junalipun hinta lyhintä reittiä käyttäen. Lentomatkan korvausperusteena käytetään turistiluokan edullisimman lipun hintaa matkan rajoitukset huomioon ottaen. Alennettuja hintoja (APEX, PEX, Excursion jne.) on käytettävä, jos matkustusolosuhteet sen sallivat. Mikäli matka kuitenkin tehdään alle 24 tunnin kuluessa viikonlopusta, voidaan myöntää ylimääräisiä päivärahoja, jotta edellytykset edullisemman lipun hankkimiseksi täyttyvät, mikäli tämä tulee kokonaisuutena katsoen edullisemmaksi (matkakulut + päivärahat). Jos osanottajat käyttävät henkilöautoa lento- ja/tai junamatkan sijaan, matkakulujen korvausperusteena käytetään ensimmäisen luokan junalipun edullisinta hintaa lyhintä reittiä käyttäen. Jos samassa autossa matkustavia on kaksi tai useampia, matkakulukorvaus maksetaan ainoastaan auton omistajalle. Henkilöauton paikoitusmaksuja tai tien käyttömaksuja ei korvata. Omaa autoaan käyttävä osanottaja on itse vastuussa autonsa kärsimistä vahingoista tai ulkopuolisen autolle aiheuttamista vahingoista. Seminaarin järjestäjä ei ole missään olosuhteissa korvausvelvollinen riippumatta siitä, mistä syystä osanottaja on käyttänyt omaa autoaan. Osanottaja on itse vastuussa omasta huolimattomuudestaan (esim. matkatositteiden kadottamisesta) ja sen taloudellisista seurauksista. 2. Avustukset Seuraavia 24 päivästä maaliskuuta 1999 (asetuksen (EY, EHTY, Euratom) N:o 620/1999, EYVL L 78, 24.3.1999, julkaisupäivä) sovellettuja päivärahoja mukautetaan seminaarin järjestämispäivänä voimassa olevien päivärahojen mukaisesti. Perustelluissa tapauksissa päivärahaa voidaan korottaa huoneen hinnan (ilman aamiaista) ja 50 %:n tästä päivärahasta erotuksella. >TAULUKON PAIKKA> LIITE V >PIC FILE= "L_2004027FI.001402.TIF">